《颐轩》
宋代·王庭圭

门外红尘走客车，闭门风月下檐隅。南山雾雨宜藏豹，东海龙刍试秣驹。

竹几蒲团消永日，铜炉纸帐梦清都。灵龟隐处无人识，似置寒冰在玉壶。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。